ROMÂNIA

JUDEȚUL MUREȘ

MUNICIPIUL TÂRGU MUREȘ

Administrația Complexului de Agrement și Sport ”Mureșul”

Nr. \_\_\_\_\_\_\_\_\_\_\_\_\_\_\_\_\_

 Iniţiator

PRIMAR

 Soós Zoltán

**Referat de aprobare**

**privind aprobarea modificării şi completării Hotărârii Consiliului Local Municipal** **nr. 411/21.12.2021 privind aprobarea Regulamentului privind regimul construcțiilor din incinta Complexului de Agrement şi Sport «Mureşul» și stabilirea perioadei de concesionare și a redevenței pentru terenurile ocupate cu construcții**

Prin HCLM nr. 411/21.12.2021 s-a aprobat Regulamentul privind regimul construcțiilor din incinta Complexului de Agrement şi Sport «Mureşul» și stabilirea perioadei de concesionare și a redevenței pentru terenurile ocupate cu construcții.

La art. 2. din hotărâre este prevăzut faptul că ” *Se aprobă, la cerere, concesionarea directă a terenului, pentru o perioadă de 10 ani, cu posibilitatea prelungirii, în cazul construcțiilor existente în incinta C.A.S.M., care la data prezentei hotărâri nu sunt concesionate, dar care au convenție de folosire a terenului la data de 31.12.2021”*

Datorită faptului că este în lucru un Master Plan privind strategia de dezvoltare a Complexului de Agrement şi Sport «Mureşul» (CASM), care se preconizează a fi finalizat până în anul 2025, precum și faptul că mai există beneficiari de concesionări de terenuri în CASM care expiră în anul 2025, **se impune concesionarea terenurilor din CASM pentru o perioadă de până la 3 ani**, dar nu mai mult de data de 31.12.2025, urmând ca din anul 2026 să se reglementeze concesionările în raport cu prevederile Master Plan-ului. În cazul construcțiilor a căror concesiune expiră în anul 2025 se vor încheia convenții de folosire a terenului până la data de 31.12.2025.

Supunem spre aprobare Consiliului Local al Municipiului Târgu Mureș Proiectul de hotărâre privind aprobarea modificării şi completării Hotărârii Consiliului Local Municipal nr. 411/21.12.2021 privind aprobarea Regulamentului privind regimul construcțiilor din incinta Complexului de Agrement şi Sport «Mureşul» și stabilirea perioadei de concesionare și a redevenței pentru terenurile ocupate cu construcții.

Director

Mátyási Miklós-Levente



**ROMÂNIA** PROIECT

**JUDEȚUL MUREȘ Inițiator,**

**CONSILIUL LOCAL MUNICIPAL TÂRGU MUREȘ Primar**

 **Soós Zoltán**

 **H O T Ă R Â R E A Nr.\_\_\_\_\_\_\_**

 **din\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2022**

**privind aprobarea modificării şi completării Hotărârii Consiliului Local Municipal** **nr. 411/21.12.2021 privind aprobarea Regulamentului privind regimul construcțiilor din incinta Complexului de Agrement şi Sport «Mureşul» și stabilirea perioadei de concesionare și a redevenței pentru terenurile ocupate cu construcții**

***Consiliul Local Municipal Târgu Mureș, întrunit în ședință extraordinară,***

**Având în vedere:**

1. Referatul de aprobare nr. \_\_\_\_\_\_\_\_/\_\_\_\_\_\_\_\_\_\_\_\_ privind aprobarea modificării şi completării Hotărârii Consiliului Local Municipal nr. 411/21.12.2021 privind aprobarea Regulamentului privind regimul construcțiilor din incinta Complexului de Agrement şi Sport «Mureşul» și stabilirea perioadei de concesionare și a redevenței pentru terenurile ocupate cu construcții
2. Raportul de specialitate nr. \_\_\_\_\_\_\_\_\_\_\_\_\_\_\_\_\_ al Direcției Juridică, Contencios Administrativ și Administrație Publică Locală;
3. Raportul Comisiilor de specialitate din cadrul Consiliului Local Municipal Târgu Mureş.

**În conformitate cu prevederile:**

* art. 80 și art. 81 din Legea nr. 24/2000 privind normele de tehnică legislativă pentru elaborarea actelor normative, republicată;
* art. 7 alin. (1) și alin (2) din Legea nr. 52/2003 privind transparenţa decizională în administraţia publică, republicată;
* art. 3, alin (1), lit. „b”, lit. „c” și lit. „l” din O.G. nr. 71/2002 privind organizarea și funcționarea serviciilor publice de administrare a domeniului public și privat de interes local.

**În temeiul prevederilor** art. 108, art. 129 alin. (1), alin. (2), lit. ”c” și lit. ”d”, alin. (4), lit.”c”, alin. 6, lit. ”a”, alin. (7), art. 136 alin. (10), art. 139 alin. (1), art. 196 alin. (1) lit. a), art. 243. alin (1) lit. ”a”, art. 302 și ale art. 303 alin. (5) din OUG nr. 57/2019 privind Codul administrativ, cu modificările și completările ulterioare,

**H O T Ă R Ă Ș T E :**

**Art. I.** Se aprobă modificarea şi completarea Hotărârii Consiliului Local Municipal nr. 411/21.12.2021 privind aprobarea Regulamentului privind regimul construcțiilor din incinta Complexului de Agrement şi Sport «Mureşul» și stabilirea perioadei de concesionare și a redevenței pentru terenurile ocupate cu construcții, după cum urmează:

I.1. **Art. 2 din Hotărârea Consiliului Local Municipal nr. 411/21.12.2021** se modifică şi se completează, urmând a avea următorul cuprins:

*”****Art. 2*** *(1) Se aprobă, la cerere, concesionarea directă a terenului, pentru o perioadă de până la 3 ani, dar nu mai mult de data de 31.12.2025, în cazul construcțiilor existente în incinta C.A.S.M., care la data prezentei hotărâri nu sunt concesionate, dar care au convenție de folosire a terenului la data de 31.12.2021, precum și a construcțiilor din incinta C.A.S.M. a căror concesiune urmează să expire după aprobarea prezentei hotărâri.*

*(2) În cazul construcțiilor a căror concesiune expiră în anul 2025 se vor încheia convenții de folosire a terenului până la data de 31.12.2025.”*

*I.2.* ***Pct. 3.1.1 din Regulament privind regimul construcţiilor din incinta CASM****,* anexă *la* Hotărârea Consiliului Local Municipal nr. 411/21.12.2021 se modifică şi se completează, urmând a avea următorul cuprins:

"3.1.1. *Concesionarea terenurilor pentru construcțiile edificate sau propuse în incintă se va face pentru o perioadă de până la 3 ani, dar nu mai mult de data de 31.12.2025, după cum urmează:*

*a) Concesionarea directă a terenurilor ocupate de construcţii pentru construcţii existente cu contract expirat sau fără contract – concesiunea se face la cerere pentru suprafaţa construită, pe baza certificatului de urbanism pentru concesionare şi a:*

*- extrasului de carte funciară actualizat la zi, pentru clădirile înscrise în CF;*

*- autorizaţiei de construire şi a procesului verbal de recepţie, pentru clădirile neînscrise în CF;*

*- expertizei tehnice din care să rezulte anul edificării construcţiei şi respectarea cerinţelor de calitate pentru clădirile construite fără forme legale înainte de august 2001.*

*b) Concesionarea directă de terenuri pentru extinderea construcţiilor existente - concesiunea se face la cerere, conform documentaţiei de urbanism aprobate, pe baza certificatului de urbanism pentru concesionare şi a avizului Comisiei Tehnice de Urbanism şi Amenajarea Teritoriului din Târgu Mureş obţinut pentru proiectul propus.*

*c) Concesionarea prin licitaţie de terenuri pentru realizare de noi construcţii - concesiunea se face cu respectare documentaţiei de urbanism aprobate, pe baza certificatului de urbanism pentru concesionare solicitat prin grija CASM, iar autorizaţia de construire se emite de către concesionar în urma obţinerii avizului Comisiei Tehnice de Urbanism şi Amenajarea Teritoriului din Târgu Mureş pentru proiectul propus. "*

**Art. II.** Restul prevederilor din Hotărârea Consiliului Local Municipal nr. 411/21.12.2021 rămân neschimbate.

**Art. III.** Cu aducerea la îndeplinire a prezentei hotărâri se încredințează Executivul Municipiului Târgu Mureș prin Administrația Complexului de Agrement și Sport «Mureşul».

**Art. IV.** În conformitate cu prevederile art. 252 alin 1 lit.c, ale art. 255 din O.U.G. nr. 57/2019 privind Codul administrativ, și ale art.3 alin.1 din Legea nr.554/2004, Legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. V.** Prezenta hotărâre se comunică:

* Administrației Complexului de Agrement și Sport «Mureşul»

**Viză de legalitate,**

**Secretar General al Municipiului Târgu Mureș**

**Bâtă Anca Voichița**